آمریکا فدرال سوروشدورما بوروسونون (اف.بی. آی)، روسیانین سایبر سالدیریلارینا معروض قالدیق‌لارینی آشکار اولونماسینا باخمایا‌راق بیر چوخ آمریکا‌لی رهبرلیگینی خبردار ائتمدیگی اورتایا چیخدی.
آمریکانین آسوشیتد پرس (آپ) خبر آژانسی، روسیانین سایبر سالدیریلاری ایله باغلی یئنی بیر تاپینتی توپلوم ایله بؤلوشوب.
بونا گؤره، اف.بی.آی، روس‌لارین، چوخ سایدا آمریکا‌لی نماینده‌لیگی‌نین جی میل حساب‌لارینا سایبر سالدیری تشکیل ائتدیگینی دلیل‌لری تثبیت ائتمه‌سینه باخمایا‌راق، همین نماینده‌لره خبردارلیق ائتمه‌دی.
عینی خبرده، کرملین ایله یاخین اولدوغو ادعا ائدیلن فانسی بئیر آدلی "سایبر آژانسی" قروپونون 2015-جی ایلده آمریکالی تخمینن 80 رهبرلیگینی هدف آلدیغی، اف.بی.آی-ین ایسه بو مسئله‌ده ساده‌جه 2 رهبرلیگینی خبردار ائتدیگی قید اولونوب.
روس سایبر سالدیریلارینا معروض قالدیق‌لارینی آسوشیتد پرس-ین خبری اؤیرندیک‌لرینی دیله گتیرن بعضی شخص‌لر، بو جور سالدیریلار سؤز موضوعسو اولدوغوندا بونو اف.بی.آی-دان اؤیرنمیش اولما‌لاری لازیم اولدوغونو وورغولادی.
تنقیدلره معروض قالان اف.بی. آی ایسه یازی‌لی بیانات وئره‌رک، "اف.بی.آی پوتانسیل تهدید آلتیندا اولان شخص و قوروم‌لاری آدی اولا‌راق خبردار ائدیر". قیمتلندیرمه‌سینده اولوب.
روسیانین 2016-جی ایلدکی آمریکا پرزیدنت سئچیم‌لرینه سایبر سالدیریلار یولو ایله موداخیله ائتدیگی ادعا‌لاری ایله باش‌لانان سوروشدورمالا، آمریکا کونگره‌سینده و اؤزل مسئول ساوجیسی روبرت مولرین مسئولیتینده داوام ائدیر.
